ปกติกินยาคุม21เม็ดอยู่แล้ว วันที่เริ่มกินคือเริ่มกินหลังจากประจำเดือนยังไม่หมด1-2วัน แล้ววันต่อมาก็มีเพศสัมพันธ์กับแฟนใส่ถุงยางแต่หลั่งใน อยากทราบว่าจะท้องมั้ยคะ ปล.ปกติจะเริ่มกินยาคุมแบบนี้ทุกเดือนค่ะ
สวัสดีค่ะ การทานยาคุมกำเนิดชนิด 21 เม็ดที่ถูกต้องนั้น เมื่อทานครบ 21 เม็ดแล้ว ก็ให้เว้นระยะไป 7 วัน ก่อนที่จะเริ่มทานยาคุมกำเนิดแผงใหม่ค่ะ โดยไม่จำเป็นต้องสนใจว่าประจำเดือนจะเริ่มมาในวันไหน เพราะโดยปกติ การเริ่มทานยาคุมแผงแรกเท่านั้น ที่ควรเริ่มทานภายใน 1-5 วัน นับจากวันแรกที่มีประจำเดือนมา แต่หากทานเป็นแผงที่ 2 หรือแผงต่อๆ ไปที่เป็นการทานต่อเนื่องแล้ว ก็ไม่จำเป็นต้องเริ่มทานตั้งแต่วันแรกที่มีประจำเดือนมาค่ะ เพราะหากทำเช่นนี้ไปเรื่อยๆ ระยะห่างระหว่างรอบประจำเดือนก็จะสั้นลง และอาจมีผลทำให้ประจำเดือนไม่มาได้ค่ะ ส่วนประสิทธิภาพในการป้องกันการตั้งครรภ์นั้น จะไม่แตกต่างไปจากเดิม คือจะช่วยป้องกันการตั้งครรภ์ได้มากกว่า 99% เช่นเดิมค่ะ